Andres Ots

Andres Ots (sündinud 3. oktoobril 1944 Tallinnas) on eesti näitleja, laulja ja teatripedagoog.

Väljendusrikast häält meisterlikult kasutavat ja paljudele lavakõnet õpetanud Andres Otsa peetakse üheks paremaks eestikeelsete tekstide esitajaks.

Haridus
Andres Ots on lõpetanud 1962. aastal Tallinna 20. Keskkooli ja õppinud Tartu Riiklikus Ülikoolis prantsuse keelt ja kirjandust (1962–1963).  

1968. aastal lõpetas ta Tallinna Riikliku Konservatooriumi lavakunstikateedri (3. lend). 

Töö ja looming
Andres Ots töötas enne lavakunstiõpinguid ajalehe Õhtuleht toimetuses (1963–1964) ja lavakunstikateedris laborandina (1964–1965). 

Teatrinäitlejana
Diplomeeritud näitlejana suunati ta tööle Lydia Koidula nimelisse Pärnu draamateatrisse (Endla), kus ta töötas aastatel 1968–1974 ning mängis ka mitmes muusikalavastuses (nt "Servus, Peter", 1970, "Billy Jacki lugu", 1970, ja "Murelimaik", 1971). 

Aastatel 1974–2010 töötas Ots näitlejana Eesti NSV Riiklikus NoorsooteatrisKoosseisud Tallinna Linnateater ning selle kõrvalt 13 ja pool aastat ühtlasi varieteeartistina Viru Varietees.Jaanus Kulli. Andres Ots: „Olen jõudnud sellesse toredasse ikka, kus sa näed, kuidas sõbrad lähevad, kuidas lähevad inimesed, kes on sulle tähtsad.“ Õhtuleht.ee, 03.10.2020. 

Tema monotükiga "Lilled Algernonile""Lilled Algernonile" Tallinna Linnateatri koduleht. Vaadatud 04.10.2024. avati 26. veebruaril 1983 pidulikult Noorsooteatri KaminasaalSven Karja. Monolavastused Eesti teatris 1973–2005 Magistritöö. Tartu Ülikool, 2005. (lavastus on säilinud ETV 1985. aasta salvestisena"Lilled Algernonile". Andres Otsa monoetendus ERR Arhiiv, 21.11.1986.). Ta on mänginud peaosa draamalavastustes "Biedermann ja tulesüütajad" (1976), "Mozart ja Salieri" (1984), "Äri" (2004), "Vana tango" (2009)"Vana tango" Tallinna Linnateatri koduleht. Vaadatud 04.10.2024., "Vanamees ja meri" (2015) jm."Vanamees ja meri" Tallinna Linnateatri koduleht. Vaadatud 04.10.2024. Eredat loomingulist sädet pakkunud muusikalavastuste seas on olnud näiteks 1980. aastate alguses mängitud Olav Ehala allegooriline kultusmuusikal/rokkooper "Johnny", mis valmis teatril koostöös ansambliga Ruja ja kus Ots kehastas peategelast merikajakas Johnnyt.Jaanus Kulli. Andres Ots: Rokkooper „Johnny“ oli paras okas mõne seltsimehe tagumikus Õhtuleht.ee, 27.01.2021. 

Filmi- ja telesarjanäitlejana
Andres Ots on näidelnud mängufilmides ("Varastati Vana Toomas", 1970; "Valge laev", 1970; "Sigade revolutsioon", 2004; "Detsembrikuumus", 2008; "Elu hammasratastel", 2018; "Sandra saab tööd", 2021 jm)Andres Otsa osalusega filmid Eesti Filmi Andmebaasis. Vaadatud 03.10.2024. ning telesarjades ("Ohtlik lend", "Kelgukoerad", "Kättemaksukontor", "Viimane võmm", "Siberi võmm", "Kälimehed" jm)Näitleja Andres Ots andmebaasis IMDb. Vaadatud 03.10.2024..

Üks tema omapärasemaid filmitöid on olnud sõnadeta mustvalge vaatefilm "Etüüdid motelliga" (1975, režissöör Vello Aruoja ja kunstnik Tõnu Virve), kus Andres Ots mängib meespeategelast, Fotograafi, ja tema filmipartner Modelli rollis on Rita Raave. See lühifilm loodi ETV meelelahutusliku saatesarja "Viitevisioon" jaoks."Etüüdid modelliga" (1975) Eesti Filmi Andmebaasis. Vaadatud 22.10.2024.

Õppejõuna
Aastatel 1996–2016Andres Ots – 80
Eesti Muusika- ja Teatriakadeemia koduleht. 03.10.2024. oli ta Eesti Muusika- ja Teatriakadeemia lavakunstikooli lavakõne õppejõud (dotsent).

Lauljana
Lapsepõlves laulis Andres Ots Heino Kaljuste lastekooris, mille koosseisus tegi juba 10–11-aastaselt kaasa Estonia teatri ooperilavastustes "Padaemand" ja "Boriss Godunov".Jaanus Kulli. Andres Ots: „Olen jõudnud sellesse toredasse ikka, kus sa näed, kuidas sõbrad lähevad, kuidas lähevad inimesed, kes on sulle tähtsad.“ Õhtuleht.ee, 03.10.2020. 

Estraadilauljana on Ots tegutsenud alates 1965. aastast, mil ta oli vokaalartist orkestris Rütm. 1968. aastal tuli ta esikohale vabariikliku estraadilauljate konkursi nooremas grupis. Bigbändi Mickeys solistina on ta pälvinud Moskvas Rahvamajanduse Saavutuste Näituse hõbemedali.Jaanus Kulli. Teenetemärk 2021 | Andres Ots: „Olen väga õnnelik, et esimest korda on mind tunnustatud mitte kui ainult näitlejat ja lauljat, vaid ka kui teatripedagoogi.“ Õhtuleht.ee, 23.02.2021. 1970. aastate alguses esines ta ka ETV menusaates "Horoskoop".Ülle Kask. "Horoskoobi" lauluvõistluse fenomen. Kuulutaja, 22.05.2015.„Horoskoop“ tähistas 50. aastapäeva Õhtuleht.ee, 16.10.2018.

Lauljana on talle omane teksti eriliselt rõhutav kupleelik stiil. Tema firmamärgiks sai Arne Oidi "Puuriida laul", mis kõigepealt võitis lauluvõistlusel "Tallinn-70" parima rahvaliku laulu auhinna ja pärast seda sai sõna otseses mõttes rahvalikuks. Estraadilavadel laulis ta rahva südamesse ka sellised laulud nagu Uno Naissoo "Kui tervis läinud käest" ja "Kojamehe laul", Boris Kõrveri "Traktoristide laul", Hans Hindpere "Omad mehed kõik", Arved Haugi "Hüljatud talud" ja "Minu koolipidude tüdrukud" jm.

Eestikeelsete tekstide esitajana
Väljendusrikast häält meisterlikult kasutavat Andres Otsa peetakse üheks paremaks eestikeelsete tekstide esitajaks.Priit Põldma. 2. osa. Raamatud, mis räägivad inimhäälel Levila.ee, 8/2022.Lea Tormis: Andres Otsal on oluline roll eesti kultuurielus ERR Menu, 21.03.2013. Ta on ette kandnud nii klassikute kui ka tänapäevaste autorite luulet ja proosateoseid sadades raadio- ja telesaadetes, lugenud dokumentaal- ja teabefilmide tekste ning teinud sadu muid helisalvestisi.Andres Otsa esitatud tekstide helisalvestisi E-kataloogis ESTER. Vaadatud 03.10.2024. Ainuüksi Eesti Pimedate Raamatukogu tarbeks on ta sisse lugenud ligi 300 audioraamatut.Andres Otsa loetud raamatuid Eesti Pimedate Raamatukogu koduleht. Vaadatud 03.10.2024. Tema häälega esitatud raamatute seas leidub igale eale ja maitsele midagi, olgu see Astrid Lindgreni "Meisterdetektiiv Blomkvist", Jaroslav Hašeki "Vahva sõduri Švejki juhtumised maailmasõja päevil", mõni Valdur Mikita lingvistiline arutlus, Toomas Sullingu aimeraamat "Südamega südamest" või hoopis mõni kriminull või ulmelugu.Priit Põldma. 2. osa. Raamatud, mis räägivad inimhäälel Levila.ee, 8/2022.

1980. ja 1990. aastatel oli ta sage esineja Eesti Raadio huumorisaates "Meelejahutaja".Marko Kadanik. „Meelejahutaja“ telgitagused: eetris särasid näitlejad, kuid suurima töö tegi ära Priit Aimla Õhtuleht.ee, 25.08.2018.Andres Otsa etteastetega "Meelejahutaja" saateid ERR Arhiiv. Vaadatud 06.10.2024.

1980. aastal tunnistati ta parimaks etlejaks Voldemar Panso nimelisel konkursil. 2013. aastal valisid nägemispuudega inimesed Andres Otsa ülekaalukalt parimaks heliraamatute meeslugejaks.Jaanus Kulli. Teenetemärk 2021 | Andres Ots: „Olen väga õnnelik, et esimest korda on mind tunnustatud mitte kui ainult näitlejat ja lauljat, vaid ka kui teatripedagoogi.“ Õhtuleht.ee, 23.02.2021. 2013. aastal pälvis ta elutöö eest Karl Adra nimelise auhinna. Teatriteadlase Lea Tormise hinnangul on kauaaegne lavakõne õppejõud Andres Ots näitleja ja lauljana olnud ise sisulise, aga ka väga värvika ja vaimuka kõnekasutuse parim näide.Lea Tormis: Andres Otsal on oluline roll eesti kultuurielus ERR Menu, 21.03.2013.

"Vettinud peiari laulud"
Paul-Eerik Rummo on Andres Otsale pühendanud luuletsükli "Vettinud peiari laulud", millele on muusika kirjutanud (1968–1971) Rein Rannap. Andres Otsa enda, aga ka ansambli Ruja ja paljude teiste esituses on eriti tuntuks lauldud just tsükli neljas osa "Õhus on kõike".Jaanus Kulli. Andres Ots: „Olen jõudnud sellesse toredasse ikka, kus sa näed, kuidas sõbrad lähevad, kuidas lähevad inimesed, kes on sulle tähtsad.“ Õhtuleht.ee, 03.10.2020."Vettinud peiari laulud" Eesti Muusika Infokeskuse koduleht. Vaadatud 03.10.2024.

 Tunnustus 
 1977 – Eesti NSV Riikliku Teatriühingu eripreemia (Andres Otsa lauluõhtu "Laulud sõelal" eest)Andres Otsa lauluõhtu "Laulud sõelal" Tallinna Linnateater. Vaadatud 22.10.2024.
 2013 – Karl Adra nimeline auhind elutöö eest
 2014 – Eesti Näitlejate Liidu auliige
 2021 – Valgetähe V klassi teenetemärk
 2021 – Eesti Näitlejate Liidu auraha

 Isiklikku 
Andres Otsa vanemad olid näitlejad Jori Ots (kasutatud ka nimekujusid "Georg Ots"Jüri Aarma. Andres Ots: Kirjade järgi olen jah Georg Otsa poeg Maaleht.ee, 27.09.2014. ja "Georg-Aleksander Ots"Andres Otsa poeg Aleksander: isa järel jooksmine on mu elu defineerinud ERR Menu, 30.09.2024.) ja Made Varango.

Ta on olnud abielus näitleja Helje Soosaluga. 1982. aastast on ta abielus pedagoog Elin Otsaga, nende poeg on poplaulja ja näitleja Aleksander Ots (sündinud 1983). 

Pere maakoduks on Saaremaal Kotlandi külas asuv Koerasitamätta.Fotod: Koerasitamätta saunik Andres Ots kohtus Taritu küla rahvaga Maaleht.ee, 03.11.2014. Saaremaal ringi liikudes eelistab Andres Ots sõita jalgrattaga. Ta lööb kaasa kohalikus kultuurielus: on näidelnud lavastaja Väino Uibo kutsel Salme Vallateatri suurlavastuses "Läänemere isandad" (alates 2010)Veljo Kuivjõgi. Andres Ots tegi laupäeval oma debüüdi harrastusteatris Meie Maa, 30.08.2010., mitmekesistanud Taritu rahvamaja ja tubateatri üritusi ning laenutab mitmest kohalikust raamatukogust raamatuid. Saarlased nimetavad teda patoloogiliseks lugejaks.Kaja Tampere. Andres Ots on patoloogiline lugeja Saarte Hääl, 18.08.2014.

 Viited 

Välislingid



 Eesti Muusika- ja Teatriakadeemia lavakunstikooli lennud
 Vikerraadio saade "Näitlejatund. Andres Ots" ERR Arhiiv, 5. oktoober 1994 
 ETV saade "Siin ja praegu. Andres Ots" ERR Arhiiv, 7. märts 1999
 ETV saade "Tähelaev. Andres Ots" ERR Arhiiv, 19. aprill 2009
 Vikerraadio saade "Päevatee. Suvekülaline. Andres Ots" ERR Arhiiv, 6. juuli 2013
 Vikerraadio saade "Käbi ei kuku... Andres ja Aleksander Ots" Vikerraadio koduleht, 20. jaanuar 2019
 ETV saade "Ühe pere muusika. Andres ja Aleksander Ots" ERR Arhiiv, 29. september 2024

Kategooria:Eesti näitlejad
Kategooria:Eesti lauljad
Kategooria:Eesti pedagoogid
Kategooria:Eesti Muusika- ja Teatriakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1944